**Derek Sherinian** (født 25. august 1966 på Laguna Beach i California) er en rock- og fusion keyboardist lokalisert i Los Angeles i California i USA. 

Etter han var ferdig med sine studier på Berklee College of Music, ble Sherinian keyboardist for en rekke band og artister, inkludert Alice Cooper, Billy Idol, Yngwie Malmsteen og KISS. Han har også spilt keyboard som medlem av Dream Theater, Platypus og Planet X. Hans soloalbum inkluderer en rekke kjente artister, som for eksempel Slash, Allan Holdsworth og Jerry Goodman.

Sherinians inspirasjonskilder inkluderer blant annet Elton John, Emerson, Lake & Palmer og the Mahavishnu Orchestra.[] Han har fått kallenavnet «The Caligula of Keyboards» av den berømte rockestjernen Alice Cooper på grunn av sin stil.[]

Biografi
--------

### 1966 - 1999

Sherinian begynte å ta pianotimer da han var fem år gammel i Santa Cruz i California. Da han var ferdig med high school, ble han student ved Berklee College of Music i Boston. Der studerte han keyboard sammen med andre kjente keyboardister som bl.a Mitchel Forman og Russel Ferrante. Hans første store konsert etter han forlot Boston, var sammen med trommeslager Buddy Miles. Senere ble han med i Alice Coopers band, og turnerte med dem fram til 1994.

I 1994 erstattet Sherinian Kevin Moore som keyboardist i bandet Dream Theater. I opprinnelsen var dette bare midlertidig ettersom bandet trengte noen til å spille keyboard på sin Awake-turné, men i 1995 ble han ansatt som fulltidsmedlem i bandet. Han spilte inn albumene A Change of Seasons (1995), Falling into Infinity (1997) og Once in a LIVEtime (1998) sammen med Dream Theater, før han ble erstattet av Jordan Rudess i 1999. Sherinian spilte en siste konsert med Dream Theater i 2004 i anledning 15. årsdagen et av deres album, When Dream and Day Unite. Denne konserten ble tatt opp og utgitt under navnet When Dream and Day Reunite (2004) av YtseJam Records.

Mot slutten av 90-tallet spilte Sherinian inn to album som medlem av rockegruppa Platypus, som også Dream Theater-bassist John Myung var medlem av. Gruppa slapp to album, When Pus Comes to Shove (1998) og Ice Cycles (2000), før den ble oppløst i 2000. Da bandet flere år senere ble gjenskapt som The Jelly Jam, bestemte Sherinian seg for å ikke bli med.

### 1999 -

Siden 1999 har Sherinian spilt inn en rekke soloalbum, og blant dem mange som inkluderer opptredener av flere kjente artister, som f.eks Al Di Meola, Yngwie Malmsteen, Zakk Wylde, Jerry Goodman, Steve Lukather og Simon Phillips. Sherinian startet sitt første soloprosjekt, Planet X i 1999, sammen med den australske trommeslageren Virgil Donati som trommeslager. Etter hvert bestemte Sherinian og Donati seg for å utvide prosjektet, og inkluderte Tony MacAlpine som gitarist. 

I 2001 gikk Sherinian sammen med trommeslager Simon Phillips og gitarist Steve Lukather for å spille inn *Inertia*. Denne utgivelsen ble raskt oppfulgt av Black Utopia (2003). Etter dette ble enda tre musikere inkludert i Sherinians gruppe: bassist Billy Sheehan, rockegitarist Yngwie Malmsteen og jazz-fusion-gitarist Al Di Meola. Sherinian dykket enda dypere inn i fusion-sjangeren da han samarbeidet med Allan Holdsworth og Jerry Goodman på Mythology i 2004.[] I tillegg til enda en opptreden av Phillips dukket også artister som Zakk Wylde, John Sykes, Steve Stevens og Tony Franklin opp på dette albumet. 

Sherinian har i flere år turnert og samarbeidet med Billy Idol. Hans femte soloalbum, Blood of the Snake, inneholder opptredener av Idol, tidligere Guns N' Roses gitarist Slash, John Petrucci fra Dream Theater og Brian Tichy. Vi fikk også gjensyn med Phillips, Franklin og Lukather. Albumet ble utgitt med en bonusvideo som inneholdt en coverversion av Mungo Jerry's "In The Summertime" 

Enda et nytt Planet X album har nettopp blitt sluppet, med forskjellige lanseringsdatoer i Europa, Amerika, Japan og diverse land i Europa. Albumet går under navnet Quantum, og inkluderer Allan Holdsworth og Brett Garsed på gitar, samt bassistene Jimmy Johnson og Rufus Philpot.

Inspirasjonskilder
------------------

I et intervju fra 2000, fortalte Sherinian at hans største inspirasjonskilder har vært Jan Hammer (Mahavishnu Orchestra), Keith Emerson (Emerson, Lake & Palmer og The Nice), Rick Wakeman (Yes) og Elton John. Andre inspirasjonskilder inkluderer Allan Holdsworth, Jeff Beck og Eddia Van Halen.[]

Utstyr
------

Sherinian bruker for tiden et Clavia Nord keyboard, og et keyboard i Korg Triton-serien. 

Som en KORG-bruker var Sherinian en av de første til å gå over til Korg Trinity-serien i 1996. I samarbeid med KROGS lyddesigner Jack Hotop, laget han sin egen signatur-gitarbakgrunnslyd (Kalt "The Monster Lead") i trinity-serien, samt en hel rekke andre bakgrunnslyder til keyboardet. Derek har senere holdt seg til Trinityserien, og har byttet til de nyere modellene etter hvert som de har kommet ut, som for eksempel Korg Triton. 

Derek er også en fan av Hammond B3 Organ-keyboardet når det gjelder tyngre musikksjangere. Dette skyldel hovedsakelig at hans første profesjonelle jobb var å støtte den berømte trommeslageren Buddy Miles, hvor dette keyboardet var godt brukt. Sherinian spiller inn nye innspillinger med sitt B3-keyboard, men på liveinnspillinger bruker han emuleringer via hans Nord og Korg Triton-keyboard. 

Sherinian er også en dyktig gitarist, og skulle ta over rollen som gitarist i Alice Cooper før han ble tilbudt en opptaksprøve av Dream Theater, og har tatt Petruccis rolle som gitarist i bandet på deres mange opptredener som Nightmare Cinema i 1997 '98.[]

Diskografi
----------

Som leder:

* 1999 – *Planet X*
* 2001 – *Inertia*
* 2003 – *Black Utopia*
* 2004 – *Mythology*
* 2006 – *Blood of the Snake*

Med KISS:

* 1993 – *Alive III*

Med Alice Cooper:

* 1994 – *The Last Temptation*
* 1995 – *Classicks*

Med Dream Theater: 

* 1995 – *A Change of Seasons*
* 1997 – *Falling into Infinity*
* 1998 – *Once in a LIVEtime*
* 2004 – *When Dream and Day ReUnite* (CD/DVD)

Med Planet X:

* 2000 – *Universe*
* 2002 – *Live From Oz*
* 2002 – *MoonBabies*
* 2007 – *Quantum*

Andre prosjekter:

* 1993 – *Gillrock Ranch – Brad Gillis*
* 1996 – *Odd Man Out* – Pat Torpey
* 1999 – *When Pus Comes To Shove* – Platypus
* 2000 – *Ice Cycles* – Platypus
* 2002 – *Swag* – Gilby Clarke
* 2002 – *Jughead* – Jughead
* 2002 – *Attack!!* – Yngwie Malmsteen
* 2005 – *Devil's Playground* – Billy Idol
* 2010 – *Relocator* – Relocator

Referanser
----------

1. ↑   Discogs, Discogs artist-ID 359443, besøkt 9. oktober 2017[Hentet fra Wikidata]

Eksterne lenker
---------------

* (en) Derek Sherinian – kategori av bilder, video eller lyd på Commons Rediger på Wikidata
* (en) Derek Sherinian på Internet Movie Database Rediger på Wikidata

* (en) Derek Sherinian hos The Movie Database Rediger på Wikidata
* (en) Derek Sherinian på Apple Music Rediger på Wikidata

* (en) Derek Sherinian på Discogs Rediger på Wikidata

* (en) Derek Sherinian på MusicBrainz Rediger på Wikidata

* (en) Derek Sherinian på Encyclopaedia Metallum Rediger på Wikidata

* (en) Derek Sherinian på Encyclopaedia Metallum Rediger på Wikidata

* (en) Derek Sherinian på Spotify Rediger på Wikidata

* (en) Derek Sherinian på Songkick Rediger på Wikidata

* (en) Derek Sherinian på Last.fm Rediger på Wikidata

* (en) Derek Sherinian på Genius — sangtekster Rediger på Wikidata

* (en) Derek Sherinian på AllMusic Rediger på Wikidata

| * v
* d
* r
Dream Theater |
| --- |
| Medlemmer | 

|  |  |
| --- | --- |
| Nåværende | 
* James LaBrie
* John Petrucci
* John Myung
* Jordan Rudess
* Mike Mangini

 |
| Tidligere | 
* Chris Collins
* Charlie Dominici
* Kevin Moore
* Derek Sherinian
* Mike Portnoy

 |

 |
| Studioalbum | 
* *When Dream and Day Unite* (1989)
* *Images and Words* (1992)
* *Awake* (1994)
* *A Change of Seasons* (1995)
* *Falling into Infinity* (1997)
* *Metropolis Pt. 2: Scenes from a Memory* (1999)
* *Six Degrees of Inner Turbulence* (2002)
* *Train of Thought* (2003)
* *Octavarium* (2005)
* *Systematic Chaos* (2007)
* *Black Clouds & Silver Linings*(2009)
* *A Dramatic Turn of Events* (2011)
* *Dream Theater* (2013)
* *The Astonishing* (2016)
* *Distance over Time* (2019)
* *A View from the Top of the World* (2021)

 |
| Samlealbum | 
* *Greatest Hit (...and 21 Other Pretty Cool Songs)* (2008)

 |
| Konsertalbum | 
* *Live at the Marquee* (1993)
* *Once in a LIVEtime* (1998)
* *Live Scenes from New York* (2001)
* *Live at Budokan* (2004)
* *Score* (2006)
* *Dark Side of the Moon* (2006)
* *Chaos in Motion 2007–2008* (2008)
* *Live at Luna Park* (2013)
* *Breaking the Fourth Wall* (2014)

 |
| Videoer | 
* *Images and Words: Live in Tokyo* (1993)
* *5 Years in a LIVEtime* (1998)
* *Metropolis 2000: Scenes from New York* (2001)
* *Live at Budokan* (2004)
* *Score* (2006)
* *Dark Side of the Moon* (2006)
* *Chaos in Motion 2007–2008* (2008)
* *Live at Luna Park* (2013)
* *Breaking the Fourth Wall* (2014)

 |
| Relaterte artikler | 
* Diskografi
* Roadrunner Records
* YtseJam Records
* G3
* Gigantour

 |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |